**ARBEJDERNES BOLIGFORENING ODENSE**

**ORDENSREGLER FOR AFD. 9**

**LILLE GLASVEJ**

**Vicevært:** Jesper Johansen, kontor Rugårdsvej 52, kld. træffes mandag - torsdag kl. 12.00 - 12.30

Fredag kl. 11.00 – 11.30, på telf. 66 12 77 28

1. På ejendommens trapper, i gange og herunder kældergange, må der ikke henstilles cykler, barnevogne, legetøj eller andet. Udlejeren kan uden ansvar lade sådanne genstande fjerne uden varsel.
2. Køkkenaffald skal henkastes i de dertil beregnede mini-containere. Skarpe genstande skal indpakkes forsvarligt. Genbrugeligt affald som f. eks. flasker, aviser, pap og plastfolie henvises til Kommunens genbrugs-containere. Andet affald skal i afdelingens stor-container. Større ting som tæpper og dele af indbo henvises til Kommunens affaldspladser.
3. Bankning af tæpper og luftning af sengetøj o.l. må ikke finde sted ud ad vinduerne.
4. I toilettet må der ikke henkastes vat, bind, tændstikker eller andet, der kan stoppe afløbet. Håndvask og toilet må ikke renses med syre eller andet ætsende middel.
5. Gulvene skal holdes behørigt ved lige.
6. Husdyrhold er ikke tilladt uden Boligforeningens tilladelse. Hvis man har husdyr på besøg, skal disse føres i snor, og deres efterladenskaber skal fjernes inden for afdelingens område.
7. Tørring må ikke finde sted i lejligheden. Tøj må ikke hænges til tørring i vinduerne. Der henvises til vaske- og tørrerum. Vaskeregler i vaskeriet og tørrerummene skal overholdes - se opslag ved vaskeriet. Vaske- og tørrerum skal afleveres rengjorte.
8. Man må ikke støje/lege på trapper eller gange, og lejeren skal drage omsorg for, at de hos ham/hende boende eller på besøg værende personer ikke ved sådan adfærd er til gene for de øvrige beboere. Det er forbudt at tegne/male eller på anden måde beskadige ejendommen og dens inventar.
9. Musik og støjende underholdning må ikke finde sted for åbne vinduer, og må kun udøves således, at det ikke er til gene for de øvrige beboere.
10. Fyrværkeri må ikke afbrændes i lejligheden, på trapper eller udkastes fra vinduer eller altaner.
11. For at bevare de grønne områder i så god stand som muligt, skal beboerne vise hensyn overfor beplantningen.
12. Grov tilsidesættelse af ovenstående kan medføre opsigelse af lejemålet ifølge lov om Leje af Almene Boliger §85.

I øvrigt forpligter lejeren sig til at overholde de i huslejekontrakten angivne regler.